stanford-oval/wikipedia huggingface dataset:
Gleb Retivyh

| Gleb Retivyh |
| --- | --- |
 Gleb Retivyh Dresdenin maailmancup-kilpailussa vuonna 2019.
Henkilötiedot
Koko nimi:  Gleb Sergejevitš Retivyh
Syntynyt: 30. joulukuuta 1991 (ikä 32)
Uran tiedot
Laji:  maastohiihto 
Maailmancup
Kaudet:  2011-
Voitot:  1
Palkintokorokkeella:  6
 Tietolaatikko päivitetty 6. helmikuuta 2021 
| Mitalit> Maa:  Venäjä.Maastohiihto.MM-kilpailut  | Mitalit> Maa:  Venäjä.Maastohiihto.MM-kilpailut  | Mitalit> Maa:  Venäjä.Maastohiihto.MM-kilpailut  | Maa:  Venäjä> Maastohiihto. |
| --- | --- | --- | --- |
|  Hopeaa | Seefeld 2019 | parisprintti (p) |  |
|  Pronssia | Seefeld 2019 | sprintti (v) |  |
|  Pronssia | Oberstdorf 2021 | parisprintti (v) |  |
Gleb Sergejevitš Retivyh (ven. Глеб Сергеевич Ретивых; s. 30. joulukuuta 1991) on venäläinen maastohiihtäjä. Hän on erikoistunut sprintteihin.
Retivyh debytoi maastohiihdon maailmancupissa helmikuussa 2011 Rybinskissä ollen vapaan sprintin 14. ja saavuttaen heti ensimmäiset maailmancupin pisteensä. Ensimmäistä kertaa Retivyh selviytyi maailmancupissa kymmenen parhaan joukkoon maaliskuussa 2011 Lahden sprintissä sijoituttuaan yhdeksänneksi. Retivyh on voittanut yhden maailmancupin henkilökohtaisen osakilpailun: perinteisen hiihtotavan sprintin Pyeongchangissa helmikuussa 2017. Hän voitti samana viikonloppuna myös parisprintin. Hän sijoittui toiseksi vapaan hiihtotavan sprintissä Lahdessa 2018. Joulukuussa 2020 Retivyh sijoittui kolmanneksi Dresdenin sprintissä ja voitti parisprintin. Retivyh sijoittui Tour de Skin Val di Fiemmen perinteisen hiihtotavan sprintissä toiseksi tammikuussa 2021. Hän sijoittui toiseksi myös Ulricehamnin vapaan hiihtotavan sprintissä helmikuussa 2021. Sprintticupissa hän oli toinen kaudella 2020–2021.
Retivyh on voittanut kolme nuorten MM-mitalia. Kaksi hopeista on tullut viesteistä vuosilta 2010 ja 2011 ja yksi pronssinen perinteisen sprintistä vuodelta 2011. Lahden MM-kilpailuissa 2017 hän sijoittui vapaan hiihtotavan sprintissä 15:nneksi. Seefeldin MM-kilpailuissa 2019 Retivyh voitti hopeaa perinteisen hiihtotavan parisprintissä ja pronssia vapaan hiihtotavan sprintissä. Oberstdorfin MM-kilpailuissa 2021 hän sijoittui perinteisen sprintissä yhdeksänneksi. Vapaan hiihtotavan parisprintissä hän saavutti pronssia Aleksandr Bolšunovin kanssa.
Käännös suomeksi
Grace and Frankie

| Grace and Frankie |
| --- | --- |

Tyyli:  komedia
Kestoaika:  25-35 minuuttia
Pääosissa:   Jane Fonda  Lily Tomlin  Sam Waterston  Martin Sheen  Brooklyn Decker  Ethan Embry  June Diane Raphael  Baron Vaughn 
Alkuperämaa:  Yhdysvallat
Alkuperäiskieli:  englanti
Verkko:    Netflix   Netflix 
Esitetty:  8. maaliskuuta 2015 – 29. huhtikuuta 2022
Tuotantokausia:  7
Jaksoja:  94
Ikäraja:  
Aiheesta muualla
Virallinen sivusto
IMDb 
Grace and Frankie on yhdysvaltalainen komediasarja, jonka koko ensimmäinen tuotantokausi julkaistiin tilausvideopalvelu Netflixissä 8. maaliskuuta 2015. Netflix päätti lopettaa sarjan vuonna 2022, kun sitä oli tehty 7 tuotantokautta ja 94 jaksoa.
Lily Tomlin on saanut roolistaan kaksi parhaan naispääosan Primetime Emmy -ehdokkuutta.
Näyttelijät

| 0 | 1 | 2 |
| --- | --- | --- |
|  Jane Fonda  | … |  Grace Hanson   |
|  Lily Tomlin  | … |  Frances ”Frankie” Bergstein   |
|  Martin Sheen  | … |  Robert Hanson   |
|  Sam Waterston  | … |  Sol Bergstein   |
|  Brooklyn Decker  | … |  Mallory Hanson   |
|  Ethan Embry  | … |  Coyote Bergstein   |
|  June Diane Raphael  | … |  Brianna Hanson,   |
|  Baron Vaughn  | … |  Nwabudike ”Bud” Bergstein   |
Aiheesta muualla

Grace and Frankie (TV Series) Filmaffinity. Viitattu 6.12.2022. (englanniksi)
Hannu Harju

Hannu Harju puhumassa Lapinjärvellä vuonna 2011.
Hannu Harju (s. 1947) on vantaalainen sähköasentaja ja poliitikko. Hän on toiminut Rauhan ja Sosialismin puolesta – Kommunistisen Työväenpuolueen (KTP) puheenjohtajana vuodesta 1997. Ennen KTP:n perustamista 1980-luvun lopulla Harju toimi aktiivisesti SKP:n Uudenmaan piirijärjestössä.
Grace Zabriskie

Graze Zabriskie (s. 17. toukokuuta 1941 New Orleans, Louisiana) on yhdysvaltalainen näyttelijä. Hän on esiintynyt monissa suosituissa yhdysvaltalaisissa elokuvissa ja televisiosarjoissa.
Hänen isänsä perusti Lafitte’s Blacksmith Shopin ja Lafitte’s-kahvilan ja baarin Borboun Streetille New Orleansiin. Zabriskie on kertonut, että hänen nuoruudessaan heidän perheensä luona vierailivat Tennessee Williams, Gore Vidal ja Truman Capote.
Zabriskie tunnettaneen parhaiten televisiourastaan. Näyteltyään Santa Barbara -saippuasarjassa hän esitti Laura Palmerin äitiä David Lynchin sarjassa Twin Peaks sekä sen jatkoksi tehdyssä elokuvassa Twin Peaks – Tuli kulje kanssani.
Zabriskie on työskennellyt ajoittain radiossa ja tehnyt yhteistyötä radiossa dramaatikko-monologisti Joe Frankin kanssa. Hänellä on kaksi tytärtä.
Valikoitu filmografia

Norma Rae (1979)
Eedenistä itään (minisarja, 1981)
Drugstore Cowboy (1989)
Child’s Play II (1990)
Twin Peaks (televisiosarja, 1990–1991)
Paistetut vihreät tomaatit (1991)
Matkalla Idahoon (1991)
Twin Peaks – Tuli kulje kanssani (1992)
Intohimon iltapäivä (1995)
Puhallettu 60 sekunnissa (2000)
Kauna (2004)
Inland Empire (2006)
Aiheesta muualla

Grace Zabriskie Internet Movie Databasessa. (englanniksi)
HMS Ocean (1898)

| HMS Ocean |
| --- | --- |
 HMS Ocean

Aluksen vaiheet
Rakentaja:  Devonportin telakka
Kölinlasku:  15. helmikuuta 1897
Laskettu vesille:  5. heinäkuuta 1898
Palveluskäyttöön:  20. helmikuuta 1900
Poistui palveluskäytöstä:  uponnut osuttuaan miinaan 18. maaliskuuta 1915
Tekniset tiedot
Uppouma:  12 950 t
Pituus:  131 m
Leveys:  23 m
Syväys:  7,9 m
Koneteho:  15 400 ihp
Nopeus:  18,25 solmua
Miehistöä:  750
Aseistus
Aseistus:  4 × BL 12" Mk VIII -tykkiä kaksoistykkitorneissa 12 × QF 6" Mk III -tykkiä yksiputkisina asennuksina 10 × QF 12 naulan 12 cwt laivatykkiä yksiputkisina asennuksina 6 × QF 3 naulan Hotchkiss-tykkiä yksiputkisina asennuksina 2 × Maxim-konekivääriä 4 × 18" torpedoputkea
HMS Ocean oli Britannian kuninkaallisen laivaston Canopus-luokan taistelulaiva.
Valmistus

Alus tilattiin osana vuosien 1896–1897 laivasto-ohjelmaa Devonportin telakalta, missä köli laskettiin 15. helmikuuta 1897. Alus laskettiin vesille 5. heinäkuuta 1898 ja valmistui helmikuussa 1900.
Palvelus

Alus upposi 18. maaliskuuta 1915 osuttuaan miinaan Dardanelleilla.
Gunnar Sträng

| Gunnar Sträng |
| --- | --- |
 Gunnar Sträng 1960-luvun lopulla.
Ruotsin valtiovarainministeri
 12.9.1955–8.10.1976  
Monarkki:  Kustaa VI Aadolf  Kaarle XVI Kustaa
Pääministeri:  Tage Erlander  Olof Palme
Edeltäjä:  Per Edvin Sköld
Seuraaja:  Gösta Bohman
Henkilötiedot
Syntynyt: 23. joulukuuta 1906 Järfälla, Tukholman lääni
Kuollut: 7. maaliskuuta 1992 (85 vuotta) Tukholma, Ruotsi
Puoliso:  Birgit Marianne Adolfsson (–1947) Ingrid Rohdén (1948–)
Tiedot
Puolue:  Ruotsin sosiaalidemokraattinen työväenpuolue
Gunnar Georg Emanuel Sträng (23. joulukuuta 1906 Järfälla – 7. maaliskuuta 1992 Tukholma) oli ruotsalainen sosiaalidemokraattinen poliitikko, joka toimi Ruotsin valtiovarainministerinä ennätykselliset 21 vuotta (1955–1976) ja valtioneuvoston jäsenenä niin ikään ennätykselliset 31 vuotta (1945–1976).
Strängin poliittinen ura alkoi maalaistyöläisten liiton puheenjohtajana 1938–1951. Valtiopäivien ensimmäisen kamarin jäseneksi hän nousi 1945, ja samana vuonna hänet nimitettiin salkuttomaksi ministeriksi Per Albin Hanssonin hallitukseen, mistä hänen katkeamaton ministeriuransa alkoi. Vuosina 1947–1948 hän oli kansanhuoltoministerinä, 1948–1951 maatalousministerinä,  1951–1955 sosiaaliministerinä ja sitten valtiovarainministerinä aina vuoteen 1976 saakka.
Sträng antoi lastenkirjailija Astrid Lindgrenin myötävaikutuksella kasvot Ruotsin ennätyskireälle verotukselle 1970-luvulla. Hyvätuloinen Lindgren huomasi marginaaliveroasteensa nousseen absurdiin 102 prosenttiin: jokaisesta ansaitsemastaan kruunusta hänen oli maksettava kruunun ja kahden äyrin verran veroa. Lindgren kirjoitti aiheesta Strängiä satirisoivan lastensadun Pomperipossa i Monismanien, joka osaltaan suisti Olof Palmen johtamat sosiaalidemokraatit vuoden 1976 valtiopäivävaaleissa oppositioon  ensi kerran 40 vuoteen.
Viime vuosinaan Sträng toimi Ruotsin keskuspankin hallituksessa ja sosiaalidemokraattien harmaana eminenssinä. Vähän ennen kuolemaansa 1992 hän sai yhdessä Mona Sahlinin kanssa valmiiksi sosiaalidemokraattisen työväenpuolueen historiikkikirjan.
Käännös suomeksi
Grill

Kullasta valmistetut hammasgrillit
Grill on hampaisiin kiinnitettävä ja irrotettava jalometallipäällinen. Grillit valmistetaan usein kullasta, platinasta tai hopeasta sekä koristellaan jalokivillä. Grillit ovat lähtöisin Yhdysvalloista, missä ne ovat erityisesti hip hop -artistien suosiossa, mutta nykyään niitä käyttävät myös muut. Suomessa tämä ilmiö on harvinainen. Tunnetuimpia grillien omistajia ovat muun muassa Nelly, Paul Wall, Kanye West, Chamillionaire, Lil Jon, Justin Bieber, Lil B sekä suomalaisen hip hop -yhtyeen Kapasiteettiyksikön Tasis.
Aiheesta muualla

http://www.seemygrill.com (englanniksi)
HMS Ocean (1805)

| HMS Ocean |
| --- | --- |

Aluksen vaiheet
Rakentaja:  Woolwichin telakka
Kölinlasku:  1. lokakuuta 1792
Laskettu vesille:  24. lokakuuta 1805
Palveluskäyttöön:  marraskuu 1805
Poistui palveluskäytöstä:  romutettu 1875
Tekniset tiedot
Uppouma:  2 276 49/94 bm
Pituus:  60 m (tykkikansi)
Leveys:  16 m
Syväys:  6,55 m
Koneteho:  purjeet
Aseistus
Aseistus:  98 tykkiä
HMS Ocean oli Britannian kuninkaallisen laivaston vuonna 1805 vesillelaskettu 98-tykkinen toisen luokan linjalaiva. Alus luokiteltiin 1. tammikuuta 1817 ensimmäisen luokan linjalaivaksi.
Valmistus

Sir John Henslow'n suunnittelema alus tilattiin 4. toukokuuta 1797 Woolwichin telakalta, jossa sen vastaavana mestarina oli John Tovery heinäkuuhun 1801 ja sen jälkeen Edward Sison. Suunnitelma hyväksyttiin 21. kesäkuuta 1797, jolloin se siirrettiin omaksi luokakseen Dreadnought-luokasta. Köli laskettiin 1. lokakuuta 1792. Alus laskettiin vesille 24. lokakuuta 1805 ja valmistui takiloitavaksi ja varustettavaksi jo 10. joulukuuta 1801. Valmistuskustannukset olivat 90 076 puntaa sisältäen varustamisen.
Palvelus

Marraskuussa 1805 alus otettiin palvelukseen päällikkönään Francis Pender, jonka alaisuudessa se lähti 1806 Välimerelle. Vuonna 1807 alus oli Välimerellä Collingwoodin lippulaivana päällikkönään Richard Thomas. Alus poistettiin palveluksesta heinäkuussa 1809.
Alus oli tammikuusta 1811 huhtikuuhun 1812 Plymouthissa telakalla, jossa sille tehtiin pienehköjä korjauksia ja varustettiin. Telakoinnin kustannukset olivat 49 622 puntaa. Alus palautettiin palvelukseen tammikuussa 1812 päällikkönään Robert Plampin ja lähti Välimerelle 17. huhtikuuta. Se poistettiin palveluksesta heinäkuussa 1814 ja siirrettiin reserviin Plymouthissa.
Alus luokiteltiin 1817 ensimmäisen luokan linjalaivaksi. Se muutettiin 1841 emälaivaksi ja romutettiin 1875. Aluksen keulakuva on museoitu Queensboroughiin Kentiin.
Haapamäen lentokenttä

Haapamäen lentokenttä (ICAO: EFHI) on Keuruun Haapamäellä sijaitseva jo vuonna 2005 käytöstä poistettu entinen lentokenttä. Kentän nurmipintainen kiitotie oli 400 metriä pitkä ja 15 metriä leveä. Kiitotie on nykyisin joko umpeenkasvanut tai muuten lentokelvottomassa kunnossa. Kentällä sijainnut hallirakennus oli romahtanut jo kesällä 2013. Kentällä oli aikanaan ultrakevyttä lentotoimintaa.
HMS Odin (1846)

| HMS Odin |
| --- | --- |
 HMS Odin

Aluksen vaiheet
Rakentaja:  Deptfordin telakka
Kölinlasku:  helmikuu 1845
Laskettu vesille:  24. heinäkuuta 1846
Palveluskäyttöön:  12. elokuuta 1847
Poistui palveluskäytöstä:  1863
Loppuvaihe:  myyty romutettavaksi 1865
Tekniset tiedot
Uppouma:  1 310 73/94 bm
Pituus:  63,45 m
Leveys:  11,28 m
Syväys:  7,37 m
Koneteho:  560 hv
Nopeus:  10 solmua
Miehistöä:  175
Aseistus
Aseistus:  tykkikansi: 10 × 32 naulan (56 cwt) tykkiä yläkansi: 2 × 68 naulan (112 cwt) tykkiä 4 × 10" (84 cwt) tykkiä
HMS Odin oli Britannian kuninkaallisen laivaston vuonna 1846 vesillelaskettu höyrykäyttöinen, siipirattailla varustettu ensimmäisen luokan fregatti. Alus kuului brittiläis-ranskalaiseen Itämeren laivastoon Oolannin sodassa.
Valmistus

Alus tilattiin 19. helmikuuta 1844 Deptfordin telakalta, jossa sen rakennustöistä vastasi William Fairbarn. Köli laskettiin helmikuussa 1845. Se laskettiin vesille 24. heinäkuuta 1846 ja valmistui 12. elokuuta 1847.
Aluksen suunnittelusta vastasi John Fincham ja piirustukset hyväksyttiin 12. helmikuuta 1845. Aluksen voimanlähteenä oli kaksisylinterinen höyrykone, johon oli kytketty neljä kattilaa. Aluksen rungon valmistuskustannukset olivat 35 056 puntaa ja voimanlähteen 25 810 puntaa. Propulsiojärjestelmän asennus maksoi lisäksi 15 795 puntaa.
Palvelus

Palvelukseen otettaessa alus määrättiin 24. toukokuuta 1847 Välimerelle päällikkönään Frederick Thomas Pelham. Alus palasi Englantiin, jossa se poistettiin Portsmouthissa palveluksesta.
Alus palautettiin palvelukseen 1. elokuuta 1851 päällikkönään William Saltonstall Wiseman. Se oli lähettiläänä Itämerellä käyden muun muassa Pietarissa. Alus poistettiin palveluksesta lokakuussa samana vuonna Portsmouthissa.
Alus palautettiin palvelukseen 18. joulukuuta 1852 päällikkönään Francis Scott. Aluksen kotisatamana oli aluksi Portsmouth ja sittemmin Woolwich, kunnes se määrättiin 1854 Itämerelle lähtevään osastoon. Odin oli touko–kesäkuussa 1854 amiraali James Hanway Plumridgen komentamassa neljän aluksen eskaaderissa, joka risteili Pohjanlahdella ja kävi hävittämässä sotakieltotavaraa kuten kauppalaivoja ja satamavarastoja useissa rannikon kaupungeissa. Alus osallistui Halkokarin kahakkaan ja kapteeni William Hutcheon Hallin ensimmäiseen hyökkäykseen Bomarsundia vastaan kesäkuussa 1854 sekä Ruissalon kahakkaan elokuussa 1854. Vuoden 1855 lopulla alus oli Mustallamerellä päällikkönään James Willcox.
Odin oli Itä-Intian ja Kiinan asemalla 20. syyskuuta 1859 alkaen päällikkönään lordi John Hay. Alus oli elokuussa 1860 tykkiveneiden lippulaivana Takun valtauksessa ja myöhemmin asemasta vastaavan kommodorin aluksena.
Alus poistettiin palveluksesta 1863 ja myytiin 1865 romutettavaksi Castle & Beechille Charltoniin.
HMS U7

| HMS U7 HMS Gäddän |
| --- | --- |

Aluksen vaiheet
Rakentaja:  Kockums, Malmö
Kölinlasku:  1943
Laskettu vesille:  25. marraskuuta 1943
Palveluskäyttöön:  22. syyskuuta 1944
Poistui palveluskäytöstä:  1. heinäkuuta 1973
Loppuvaihe:  romutettu
Tekniset tiedot
Uppouma:  367 t (standardi) 450 t (sukelluksissa)
Pituus:  49,60 m
Leveys:  4,70 m
Syväys:  3,80 m
Koneteho:  2-akselinen, 1 x 8-sylinteristä Kockum-MAN/WV-30/38  dieselmoottori 1 100 hv 2 x sähkömoottoria
Nopeus:  13,8 solmua (pinnalla) 7,5 solmua (sukelluksissa)
Miehistöä:  23
Aseistus
Aseistus:  3 x 53,3 cm M/32 torpedoputkea 1 x 53,3 cm M/39 kannelle asennettu torpedoputki 1 x 20 mm lvakan M/40
HMS U7 oli Ruotsin laivaston U1-luokan rannikkosukellusvene (ruots. kustubåt).
Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1943. Se laskettiin vesille 25. marraskuuta 1943 ja liitettiin laivastoon 22. syyskuuta 1944.
Palvelus

Alus siirrettiin muutettavaksi sukellusveneidentorjuntaveneeksi Karlskronan laivastontelakalle, mistä se palasi palvelukseen 18. lokakuuta 1963 Abborren-luokan aluksena nimellä HMS Gäddan (runkonumeroilla Gä ja Gäd).  Alus poistettiin palveluksesta 1. heinäkuuta 1973 ja myytiin 1975 romutettavaksi Ronnebyhyn.
HMS Fylgia (1905)

| HMS Fylgia |
| --- | --- |
 HMS Fylgia

Aluksen vaiheet
Rakentaja:  Bergsunds Mekaniska Verkstad
Kölinlasku:  lokakuu 1903
Laskettu vesille:  21. joulukuuta 1905
Palveluskäyttöön:  21. kesäkuuta 1907
Poistui palveluskäytöstä:  30. tammikuuta 1952
Loppuvaihe:  myyty romutettavaksi 1957
Tekniset tiedot
Uppouma:  4 310 t (standardi) 4 980 t (kuormattu)
Pituus:  117 m
Leveys:  14,8 m
Syväys:  6,3 m
Koneteho:  13 000 ihp
Nopeus:  22 solmua
Miehistöä:  322
Aseistus
Aseistus:  8 x 152 mm M/03 -tykkiä 14 x 57 mm M/89B -tykkiä 2 x 37 mm M/98B -tykkiä 2 x 450 mm torpedoputkea
HMS Fylgia oli Ruotsin laivaston risteilijä.
Valmistus

Alus tilattiin Bergsunds Mekaniska Verkstads AB:lta, missä köli laskettiin lokakuussa 1903. Alus laskettiin vesille 20. joulukuuta 1905 ja valmistui puolitoista vuotta myöhemmin 21. kesäkuuta 1907.
Palvelus

Alus teki palveluksen oton jälkeen ensimmäisen purjehduksensa Yhdysvaltoihin, mikä tehtiin ruotsalaisten siirtokuntien muistoksi. Alus palveli lähinnä koululaivana, missä tehtävässä se teki useita pitkiä purjehduksia Etelä- ja Pohjois-Amerikkaan, Afrikkaan sekä Aasiaan. Aluksesta tuli 1925 Sevastopolin vierailun aikana ensimmäinen Ruotsin merivoimien alus, joka vieraili Neuvostoliitossa.
Aluksen modernisointi aloitettiin 1939 ja sitä ei saatu päätökseen ennen aluksen palauttamista palvelukseen 1941. Se jatkoi koululaivana. Alus poistettiin laivastoluettelosta 1. tammikuuta 1953, jonka jälkeen sitä käytettiin maali- ja koealuksena. Hylky myytiin romutettavaksi 1957 Petersen & Ahlbackille Kööpenhaminaan.
Aiheesta muualla

Kuvia tai muita tiedostoja aiheesta HMS Fylgia (1905) Wikimedia Commonsissa
| 0 | 1 | 2 | 3 |
| --- | --- | --- | --- |
|  | Edeltäjä: Örnen-luokka | Ruotsin merivoimien risteilijät | Seuraaja: HMS Clas Fleming |
HMS Ultimatum

| HMS Ultimatum |
| --- | --- |
 HMS Ultimatum

Aluksen vaiheet
Rakentaja:  Vickers Armstrong, Barrow-in-Furness
Kölinlasku:  19. kesäkuuta 1940
Laskettu vesille:  11. helmikuuta 1941
Palveluskäyttöön:  29. heinäkuuta 1941
Loppuvaihe:  myyty 1949 romutettavaksi
Tekniset tiedot
Uppouma:  pinnalla: 540 t (standardi) 630 t (kuormattu) sukelluksissa: 730 t
Pituus:  58,22 m
Leveys:  4,90 m
Syväys:  4,62 m
Koneteho:  2-akselinen dieselmoottori 615 hv 2 × Paxman Ricardo -dieselgeneraattoria 825 hv
Nopeus:  11,25 solmua (pinnalla) 10 solmua (sukelluksissa)
Miehistöä:  27–31
Aseistus
Aseistus:  4 × 21" (533 mm) torpedoputkea, joihin 8–10 torpedoa 1 × 3" kanuuna
HMS Ultimatum (viirinumero P34) oli Britannian kuninkaallisen laivaston U-luokan kolmannen hankintaryhmän sukellusvene toisessa maailmansodassa.
Valmistus

Alus tilattiin Vickers Armstrongilta Barrow-in-Furnessista, missä köli laskettiin 19. kesäkuuta 1940. Alus laskettiin vesille 11. helmikuuta 1941 ilman seremonioita ja otettiin palvelukseen vielä samana vuonna 29. heinäkuuta viirinumerolla P34. Se nimettiin vuoden 1943 alkupuolella HMS Ultimatumiksi.
Palvelus

Alus oli kotivesillä miehistön koulutuksessa, minkä päätyttyä se siirrettiin Välimerelle. Alus sijoitettiin Maltalle 10. sukellusvenelaivueeseen. Tammikuussa 1942 alus kohtasi Italian laivaston saattueen M43 pääsemättä laukaisuetäisyydelle. Helmikuussa se upotti italialaisen rahtialuksen ja maaliskuussa Sisilian rannikolla Italian laivaston sukellusveneen R. Smg. Ammiraglio Milon. Alus valvoi Italian laivaston liikkeitä kesäkuussa 1942 varoittaen Maltalle pyrkivää operaatio Vigorousin saattuetta MW11. Se oli samankaltaisessa tehtävässä operaatio Pedestalissa.
Sukellusvene palasi huollettavaksi Britteinsaarille, mistä se palasi Välimerelle lokakuussa 1943. Matkan aikana alus hyökkäsi tuloksetta Saksan laivaston sukellusvenettä U-73 vastaan.
Vuonna 1944 Ultimatum upotti kolme rahtialusta sekä osallistui toukokuussa Kreetan takaisinvaltaukseen. Alus siirrettiin kesäkuussa laivueen mukana Maddalenaan Sardiniaan, mistä se teki partiomatkoja Ranskan rannikolle upottaen viisi rahtialusta. Heinäkuussa alus upotti sukellusveneidentorjuntaveneen sekä kaksi rahtialusta. Sodan lopussa aluksella ei ollut merkittäviä tapahtumia.
Alus myytiin romutettavaksi 23. joulukuuta 1949 ja romutettiin 1950 Port Glasgowissa.
Hannu Haapasalmi

Hannu Haapasalmi (s. 2. kesäkuuta 1960 Ilmajoki) on entinen suomalainen nyrkkeilijä, ammatiltaan saneerausmies ja vahtimestari.
Haapasalmi edusti amatööriurallaan Seinäjoen Kehä-Jusseja. Hän saavutti SM-pronssia 75 kg:n sarjassa 1984 ja 1987 sekä 81 kg:n sarjassa 1990 ja 1992. Vuonna 1992 hän otteli voitokkaasti kaksi epävirallista ammattilaisottelua.
Haapasalmi valittiin Seinäjoen kaupunginvaltuustoon perussuomalaisten listoilta kunnallisvaaleissa 2008. Hänet tuomittiin heinäkuussa 2009 seitsemäksi kuukaudeksi ehdolliseen vankeuteen törkeästä petoksesta. Lokakuussa 2009 kaupunginvaltuusto päätti äänestyksen jälkeen, ettei häntä eroteta valtuustosta.
HMS U6

| HMS U6 HMS Siken |
| --- | --- |

Aluksen vaiheet
Rakentaja:  Kockums, Malmö
Kölinlasku:  1943
Laskettu vesille:  18. elokuuta 1943
Palveluskäyttöön:  18. heinäkuuta 1944
Poistui palveluskäytöstä:  1. heinäkuuta 1974
Loppuvaihe:  romutettu
Tekniset tiedot
Uppouma:  367 t (standardi) 450 t (sukelluksissa)
Pituus:  49,60 m
Leveys:  4,70 m
Syväys:  3,80 m
Koneteho:  2-akselinen, 1 x 8-sylinteristä Kockum-MAN/WV-30/38  dieselmoottori 1 100 hv 2 x sähkömoottoria
Nopeus:  13,8 solmua (pinnalla) 7,5 solmua (sukelluksissa)
Miehistöä:  23
Aseistus
Aseistus:  3 x 53,3 cm M/32 -torpedoputkea 1 x 53,3 cm M/39 kannelle asennettu torpedoputki 1 x 20 mm lvakan M/40
HMS U6 oli Ruotsin laivaston U1-luokan rannikkosukellusvene (ruots. kustubåt).
Valmistus

Alus tilattiin Malmöstä Kockums Mekaniska Verkstads AB:lta, missä köli laskettiin 1943. Se laskettiin vesille 18. elokuuta 1943 ja liitettiin laivastoon 18. heinäkuuta 1944.
Palvelus

Alus siirrettiin muutettavaksi sukellusveneidentorjuntaveneeksi Karlskronan laivastontelakalle, mistä se palasi palvelukseen 18. kesäkuuta 1964 Abborren-luokan aluksena nimellä HMS Siken (runkonumeroilla Si ja Sik).  Alus poistettiin palveluksesta 1. heinäkuuta 1974 ja romutettiin Ystadissa.
Great American Tower at Queen City Square

| Great American Tower at Queen City Square |
| --- | --- |
 Great American Tower at Queen City Square
Tiedot
Sijainti:  Cincinnati, Ohio, Yhdysvallat
Rakennettu:  2008–2011
Avajaiset:  2011
Käyttötarkoitus:  toimisto
Tila:  valmis
Yritykset
Arkkitehti:  Gyo Obata
Urakoitsija:  Turner Construction
Tekniset tiedot
Kerroksia:  41
Kerrospinta-ala:  74 322 m²
Hissien määrä:  26
Kustannukset:  322 miljoonaa Yhdysvaltain dollaria
Korkeus
Antenni:  203 m
Kattokorkeus:  151 m
Ylin kerros:  147 m
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Great American Tower at Queen City Square (suom. Mahtava Amerikan torni kuningattaren kaupungin aukiolla) on pilvenpiirtäjä Cincinnatin kaupungissa Ohion osavaltiossa Amerikan Yhdysvalloissa. Rakennus tunnetaan myös nimillä Queen City Square Phase II ja Western Southern Life Tower. Rakennus on Ohion osavaltion kolmanneksi korkein rakennus.[lähde? ] Postmodernia arkkitehtuuria edustavan rakennuksen suunnitteli amerikkalainen arkkitehti Gyo Obata.
Rakennuksen rakentaminen aloitettiin vuonna 2008 ja se valmistui vuonna 2011.[lähde? ] Valmistuessaan rakennus maksoi noin 322 miljoonaa yhdysvaltain dollaria.[lähde? ] Rakennus on 203 metriä korkea.[lähde? ]
Käännös suomeksi
Francisco José Castro y Ramírez

Francisco José Castro y Ramírez (4. lokakuuta 1901 San Salvador – 29. toukokuuta 1974) oli elsalvadorilainen roomalaiskatolinen piispa. Hänet vihittiin papiksi San Salvadorin arkkihiippakuntaan 19. joulukuuta 1925 ja nimitettiin Santiago de Marían hiippakunnan johtoon 15. marraskuuta 1956. Piispaksi vihkiminen seurasi 27. tammikuuta 1957. Pääkonsekraattorina toimi Luis Chávez y González, jota avustivat Miguel Angel Machado y Escobar ja Pedro Arnoldo Aparicio y Quintanilla.
Castro y Ramírez osallistui Vatikaanin toiseen kirkolliskokoukseen ja kuoli 72-vuotiaana virassa.
Genböle

Genböle on kylä Kemiönsaaren kunnan Dragsfjärdissä. Kylä sijaitsee Kemiön kirkonkylän ja Taalintehtaan välisen seututien varrella Kullan ja Björkbodan välissä.
Genbölen kyläasutus sijaitsee seututien pohjoispuolella. Kylässä on kauppa, vanhainkoti sekä ultrakevyille lentokoneille tarkoitettu Genbölen lentokenttä.
Genbölestä on löytynyt pronssikautinen röykkiöhauta. Kemiönsaaren jätteenlajitteluasema valmistui Genböleen 2000-luvulla.